PAGE  

[image: image1.jpg]HELYSZINRAJZ




Sülysáp Város Önkormányzata

Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: S/6185-11/2016
Előterjesztés elkészítésének időpontja: 2016. november 10.
Előterjesztést készítette: Novákné Dutkai Szilvia vagyongazdálkodási ügyintéző

Előterjesztést jóváhagyta: dr. Tóth Krisztina jegyző
Előterjesztést véleményezi: PVB
Döntés módja: nyílt szavazás, egyszerű szótöbbség
Mellékletek: helyszínrajz (ET-hez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2016. november 17-én tartandó munkaterv szerinti ülésére

8. napirendhez

Tárgy:
Wágner Árpád tápiószecsői lakos vételi ajánlata a gazdasági terület 0406/27 hrsz.-ú ingatlanára
Tisztelt Képviselő-testület!

Wágner Árpád 2251 Tápiószecső, Hársfa utca 10. szám alatti lakos, cégbejegyzést követően leendő cége részére vételi ajánlatot terjesztett elő a Sülysáp Város Önkormányzata tulajdonát képező Sülysáp 0406/27 hrsz.-ú ingatlanra telephely létesítése céljából.
Az ingatlan a 31-es főút mellett fekvő gazdasági terület egyik telke, kivett ipartelep művelési ágú, 3613 m2 területű forgalomképes üzleti vagyon, mely az ingatlanvagyon-kataszter adatai szerint 1 845 215 Ft értékű. Az ingatlanon a közművek nincsenek kiépítve, körbekerítve szintén nincs.
Az ingatlan értékesítésére általános forgalmi adóval terhelten van lehetőség. Az ajánlattevő szóban 2500 Ft/m2 + áfa azaz összesen 9.032.500 Ft+áfa összegű vételi ajánlatott tett, melyet egyösszegben kíván megfizetni.
Kérem az előterjesztés szíves megtárgyalását, és döntésük meghozatalát. 
…/2016. (IX. 17.) ÖKT határozati javaslat

Sülysáp Város Önkormányzatának Képviselő-testülete az önkormányzat vagyonáról és a vagyongazdálkodás szabályairól szóló 3/2012. (II. 28.) önkormányzati rendelete alapján
1./ Wágner Árpád 2251 Tápiószecső, Hársfa utca 10. szám alatti lakos 2500 Ft+áfa/m2 összegű vételi ajánlatát a Sülysáp 0406/27 helyrajzi számú, 3613 m2 alapterületű kivett ipartelep megnevezésű ingatlan 1/1 tulajdoni hányadára elfogadja;
2./ vevőnek köteleznie kell magát, hogy az adásvételi szerződés megkötésétől számított 3 éven belül gazdasági tevékenységet kezd az ingatlanon, melynek biztosítására az önkormányzat visszavásárlási jogot köt ki;
3./ felkéri és felhatalmazza a polgármestert az adásvételi szerződés aláírására, és a szükséges egyéb intézkedések megtételére.





Határidő: 2016. november 30.
Felelős: polgármester

Sülysáp, 2016. november 10.

Horinka László s.k.

